
VACLOVO INTO AKMENŲ MUZIEJAUS DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMA

I SKYRIUS
BENDROSIOS NUOSTATOS

1. Vaclovo Into akmenų muziejaus darbo apmokėjimo sistema (toliau – Sistema) nustato Vaclovo Into akmenų muziejaus (toliau – Muziejus) darbuotojų, dirbančių pagal darbo sutartis (toliau – darbuotojai), darbo apmokėjimo sąlygas ir dydžius, pareigybių lygių struktūrą, pareiginės algos koeficientų intervalus, priemokų ir skatinimo priemonių skyrimo tvarką, darbuotojų kasmetinį veiklos vertinimą.
2. . Darbo apmokėjimo sistema parengta vadovaujantis Lietuvos Respublikos darbo kodeksu, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2025 m. spalio 16 d. nutarimu Nr. 700 „ Dėl 2026 metais taikomo minimaliojo darbo užmokesčio “ (toliau – Rekomendacijos), Vienkartinių piniginių išmokų skyrimo tvarkos aprašu, patvirtintu Lietuvos Respublikos Vyriausybės, Veiklos vertinimo tvarkos aprašu, patvirtintu Lietuvos Respublikos Vyriausybės.
3. Sistema, tvirtinama ir keičiama Muziejaus direktoriaus sprendimu.
4. Sistema prieinama susipažinti visiems darbuotojams per dokumentų valdymo sistemą ir paskelbiama viešai Muziejaus interneto svetainėje www.akmenumuziejus.lt.
5. Sistema yra taikoma visiems Muziejaus darbuotojams.
6. Sistemoje vartojamos sąvokos atitinka Darbo kodekso sąvokas.
7. [bookmark: _Hlk150348960]Muziejaus darbo apmokėjimo sistema apima:
7.1. [bookmark: _Hlk150347899] darbo apmokėjimo principus;
7.2.  pareigybių grupavimo į pareigybių lygius taikomą būdą(-us);
7.3. pareigybių lyginimo ir pareiginės algos koeficiento dydžio nustatymo kriterijus bei jų aprašymą;
7.4.  Muziejaus pareigybių lygių struktūrą;
7.5. pareiginių algų koeficientų intervalus;
7.6. priemokų ir skatinimo priemonių skyrimo tvarką;
7.7. pareiginės algos nustatymo, atlikus kasmetinės veiklos vertinimą, tvarką;
7.8. Muziejaus darbo apmokėjimo sistemos peržiūrėjimo bei keitimo tvarką.
8. Sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos; saugių ir sveikatai nekenksmingų darbo sąlygų sudarymo; darbo santykių stabilumo; teisingo mokėjimo už darbą, vienodo atlygio už tokį patį ir vienodos vertės darbą; darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su darbuotojų dalykinėmis savybėmis; laisvų kolektyvinių derybų ir teisės imtis kolektyvinių veiksmų, skaidrumo ir viešumo.

II SKYRIUS
DARBO UŽMOKESTIS

9. Muziejaus darbuotojų darbo užmokestį sudaro:
1) pareiginė alga;
2) priemokos;
3) piniginė išmoka už atliktą darbą, mokama pagal darbo teisės normas ar darbovietėje taikomą darbo apmokėjimo sistemą;
4) mokėjimas už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, budėjimą;
5) kintamoji dalis, atsižvelgiant į jo praėjusių metų veiklos vertinimą.
10. Už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, biudžetinių įstaigų darbuotojams mokama Lietuvos Respublikos darbo kodekso 144 straipsnio 1–5 ir 7 dalyse nustatyta tvarka. Už budėjimą darbuotojui mokama Darbo kodekso nustatyta tvarka.
11. Kintamoji dalis, atsižvelgiant į praėjusių metų veiklos vertinimą, gali siekti iki 40 procentų pareiginės algos.
III SKYRIUS
PAREIGYBIŲ LYGIŲ STRUKTŪRA 
12. Efektyviam Sistemos veikimui ir valdymui užtikrinti yra sukurta pareigybių lygių struktūra, kurią sudaro pareigybės, suskirstytos į pareigybių lygius. 
13. Pareigybių darbo turinio analizė ir grupavimas į pareigybių lygius atliekamas vidinio palyginimo tarpusavyje būdu.
14. Pareigybių grupavimas į lygius ir jų išringavimas nuo žemiausio iki aukščiausio atspindi sąlyginį kiekvienos pareigybės indėlį Muziejaus vertės kūrimo grandinėje, t. y. vaidmenį realizuojant Muziejaus veiklos tikslus.
15. Pareigybių lygių aibėje aukščiausiam pareigybių lygiui priskiriama įstaigos vadovo pareigybė, o žemiausiam – pati paprasčiausia savo darbo turiniu pareigybė. Tarpinių pareigybių lygių skaičius gali skirtis priklausomai nuo konkrečiam pareigybės lygiui priskiriamų pareigybių darbo turinio skirtumų reikšmingumo.
16. Lyginant pareigybes ir nustatant pareigybių didžiausius pareiginės algos koeficientų dydžius:
16.1. Išlaikomas pareigybių grupių hierarchinės struktūros vientisumas nuo aukščiausios iki žemiausios pareigybių grupės;
16.2. Taikomas pareigybių lyginimo ir pareiginės algos koeficiento dydžio nustatymo kriterijus:
· Veiklos sudėtingumo
· Atsakomybės lygio
· Pareigybės pakeičiamumo
· Darbo patirties
· Žinojimo ir žinių sudėtingumo
· Problemų sprendimo
· Papildomų įgūdžių ar svarbių einamoms pareigoms gebėjimų turėjimas
17. Pareigybių grupavimas atliekamas šiais žingsniais:
17.1. Atskiros Muziejaus pareigybės grupuojamos pagal darbo turinio kompleksiškumą, pradedant nuo paprasčiausių ir kylant aukštyn iki aukščiausio pareigybės lygio bei vadovaujantis nusistatytais pareigybių lyginimo ir pareiginės algos koeficiento dydžio nustatymo kriterijais.
17.2. Skirtingos pareigybės lyginamos tarpusavyje. Panašiausios pagal darbo turinio kompleksiškumą grupuojamos į vieną pareigybių lygį; atitinkamai koreguojamas pareigybių išdėstymas; vieno padalinio pareigybės gali būti sugrupuotos atsižvelgiant į smulkesnius darbo turinio kompleksiškumo skirtumus, kito padalinio pareigybės tarpusavyje skirsis didesniu darbo turinio kompleksiškumu; todėl skirtingų padalinių tame pačiame pareigybių lygyje sugretintos pareigybės ne visuomet bus palyginamos savo darbo turinio kompleksiškumu; pagal pareigybių arba jų darbo turinio skirtumus ir bendrumus skirtingų padalinių pareigybes paskirstoma į bendrą pareigybių lygių sistemą.
17.3. Galutinė pareigybių lygių struktūra suformuojama atlikus 9.1. ir 9.2 nurodytus žingsnius.
18. Muziejaus pareigybių lygiai ir pareigybių priskyrimo lygiams kriterijai pateikiami 1 lentelėje.
	[bookmark: _Hlk153892689]Lygis
	Pareigybių priskyrimo lygiams kriterijai

	6
	Direktorius 

	5
	Direktoriui pavestos (-ų) valdymo srities(-ių) ar jos dalies kuravimas direktoriaus pavedimu.

	4
	Aukštos kompetencijos, darbui atlikti reikalingos žinios bei patirtis įgalina dirbti savarankiškai...............-A

	3
	Techninio pobūdžio funkcijos: darbui atlikti reikia žinių bei patirties, atskirais atvejais gali prireikti savarankiškų sprendimų ir gebėjimų lanksčiau reaguoti į pasikeitusias aplinkybes bei adaptuoti sprendimus.-B

	2 
	Techninio pobūdžio funkcijos............. pagal sudėtingesnes taisykles-C

	1
	Techninio pobūdžio funkcijos............ -D


1. Lentelė. Pareigybių lygiai ir pareigybių priskyrimo lygiams kriterijai
19. Muziejaus pareigybių lygių struktūra peržiūrima ir atnaujinama šiais atvejais: 
19.1. Dėl struktūrinių pertvarkymų ar darbo organizavimo pokyčių (visiškai keičiasi arba deleguojamos naujos funkcijos);
19.2.  Steigiamos naujos pareigybės, kurių analogų nėra Muziejuje.

IV SKYRIUS
PAREIGINĖS ALGOS KOEFICIENTŲ INTERVALŲ NUSTATYMAS

20. Kiekvienam Muziejaus pareigybės lygiui nustatoma pareiginės algos koeficientų minimali, maksimali ir vidurinė reikšmės (toliau – intervalo plotis).
21. Pareigybės lygiui priskirtos pareigybės ir nustatyta pareiginės algos koeficientų minimali, maksimali ir vidurinė reikšmės pateikiamos Sistemos 1 priede.
22. [bookmark: _Hlk150419088]Darbo užmokesčio dydžių keitimas priklauso nuo turimo darbo užmokesčio fondo galimybių.
23. Darbuotojo pareiginės algos koeficientą pagal Sistemoje numatytus kriterijus ir koeficientų dydžius nustato darbuotoją į pareigas priimantis asmuo.
24. Darbuotojo pareiginė alga, nustatyta pagal Įstatymo nuostatas ir Sistemą, sulygstama darbo sutartyje.
V SKYRIUS
KINTAMOJI DALIS

25. Darbuotojų, išskyrus I pareigybės lygio, pareiginės algos kintamosios dalies nustatymas priklauso nuo praėjusių metų veiklos vertinimo pagal nustatytas metines užduotis, siektinus rezultatus ir jų vertinimo rodiklius.
26. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieneriems metams ir gali siekti iki 40 procentų pareiginės algos pastoviosios dalies.
27. Darbuotojams, kuriems 2025 metais nebuvo nustatytos užduotys, bet iki Įstatymo įsigaliojimo buvo nustatyta pareiginės algos kintamoji dalis, ji mokama iki 2026 metais vyksiančio darbuotojų kasmetinio veiklos vertinimo.
28. Perkėlus darbuotoją į kitas pareigas, pareiginės algos kintamosios dalies procentinis dydis, nustatytas už praėjusių metų veikos vertinimą, išlieka iki kito darbuotojo kasmetinio veiklos vertinimo metu priimto sprendimo įsigaliojimo dienos.

VI SKYRIUS
PRIEMOKŲ IR SKATINIMO PRIEMONIŲ SKYRIMAS
29. Muziejaus darbuotojui gali būti skiriamos šios priemokos:
29.1. už pavadavimą, kai raštu pavedama laikinai atlikti kitos pareigybės funkcijas;
29.2. už papildomų raštu suformuluotų užduočių atlikimą, kai dėl to viršijamas įprastas krūvis arba kai atliekamos pareigybės aprašyme nenumatytos funkcijos;
29.3.  už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmės.  
30. Kiekviena priemoka, nurodyta šios Sistemos 33 punkte, negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos.
31. Priemokos dydį nustato darbuotoją į pareigas priimantis asmuo. Skiriamų priemokų dydžių intervalai.
32. [bookmark: _Hlk146726429]Už nepriekaištingą pareigų atlikimą Muziejaus darbuotoją į pareigas priimantis asmuo gali skatinti šios Sistemos ir kitų teisės aktų nustatyta tvarka.
33. Skiriant priemokos dydį už pavadavimą, atsižvelgiama, ar Muziejaus darbuotojui laikinai pavedamos atlikti visos kito darbuotojo funkcijos, ar jų dalis.
34. Muziejaus darbuotojai gali būti skatinami šiomis skatinimo priemonėmis:
34.1. [bookmark: _Hlk146727697] padėka;
34.2. iki 2 pareiginių algų dydžio pinigine išmoka už asmeninį išskirtinį indėlį įgyvendinant biudžetinei įstaigai nustatytus tikslus arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
34.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
34.4. vienkartine pinigine išmoka Vyriausybės nustatyta tvarka;
34.5. finansuojant kvalifikacijos tobulinimą ne didesne kaip biudžetinės įstaigos darbuotojo vienos pareiginės algos dydžio suma per metus;
34.6. kintamąja dalimi;
34.7. kitomis skatinimo priemonėmis, numatytomis vietiniuose norminiuose teisės aktuose.
35. Prie 44.2–44.7 punktuose numatytų skatinamųjų priemonių papildomai gali būti skiriama padėka.
36. Muziejaus darbuotojai, jeigu buvo nustatyta, kad per paskutinius 6 mėnesius jie padarė darbo pareigų pažeidimą, gali būti neskatinami, išskyrus atvejį, kai darbuotojo veikla įvertinama kaip viršijanti lūkesčius, o Viešųjų ir privačių interesų derinimo įstatymo 23 straipsnyje nustatytais atvejais – neskatinami.

VII SKYRIUS
MATERIALINĖS PAŠALPOS SKYRIMAS 
37. Muziejaus darbuotojams, kurių materialinė būklė tapo sunki dėl jų pačių ligos, artimųjų (tėvų) mirties, stichinės nelaimės, turto netekimo ar kitų svarbių atvejų, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai, gali būti skiriama iki 3 MMA dydžio materialinė pašalpa. 
38. Mirus Muziejaus darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) iš Muziejaus skirtų lėšų gali būti išmokama iki 3 MMA dydžio materialinė pašalpa, jeigu pateiktas jo šeimos nario rašytinis prašymas ir mirties faktą patvirtinantys dokumentai. 
39. Materialinę pašalpą Muziejaus darbuotojams, išskyrus Muziejaus direktoriui, skiria Muziejaus darbuotoją į pareigas priimantis asmuo iš Muziejui skirtų lėšų. Muziejaus direktoriui materialinę pašalpą skiria jį į pareigas priimantis asmuo iš biudžetinės įstaigos vadovo vadovaujamai biudžetinei įstaigai skirtų lėšų.

VIII SKYRIUS
MUZIEJAUS DARBUOTOJŲ VEIKLOS VERTINIMAS

40. Muziejaus darbuotojų 2025 metų veiklos vertinimas ir kintamosios dalies nustatymas atliekamas vadovaujantis:
40.1. Lietuvos Respublikos Vyriausybės patvirtintu Valstybės ir savivaldybių įstaigų darbuotojų veiklos vertinimo tvarkos aprašu;

[bookmark: _Hlk146726442]IX SKYRIUS
BAIGIAMOSIOS NUOSTATOS

41. Jei nustatant ar keičiant Sistemą darbuotojui apskaičiuotas pareiginės algos koeficientas viršija / nesiekia tai pareigybių grupei nustatytą (-o) didžiausią (-io) / mažiausią (-io) pareiginės algos koeficientą (-o), Sistemoje tam darbuotojui nustatomas atskiras pareiginės algos koeficientas, kuris gali nesutapti su bendra darbo apmokėjimo sistema, tol, kol darbuotojas eina tas pačias pareigas Muziejuje, arba tol, kol šiam darbuotojui apskaičiuotas pareiginės algos koeficientas pateks į tai pareigybių grupei nustatytą pareiginės algos koeficientų intervalą.
____________________
[bookmark: _Hlk155357599]Vaclovo Into akmenų muziejaus darbo apmokėjimo sistemos
1 priedas

Pareigybės lygiui priskirtos pareigybės ir nustatyta pareiginės algos koeficientų minimali, vidutinė ir maksimali reikšmės
	Lygis
	Pareigybės pavadinimas
	Koeficientas 
	Minimalaus pareiginės algos koeficiento reikšmė (Eur.)
	Vidutinio pareiginės algos koeficiento reikšmė (Eur.)
	Maksimali pareiginės algos koeficiento reikšmė (Eur.)

	5
	Vyr. muziejaus rinkinių kuratorius- direktoriaus pavaduotojas
	0,92–1,15
	0,92
	0,95
	1,15

	4
	Vyr. specialistas (ekonomistas)
	0,70–1,12
	0,70

	0,77

	1,12


	
	Rinkinių saugotojas
	
	
	
	

	
	Vyr. specialistas (apželdintojas)
	
	
	
	

	
	Administratorius
	
	
	
	

	
	
	
	
	
	

	3
	Vyr. specialistas (edukologas)
	0,70-0,73
	0,70
	0,71
	0,73

	2
	Ekspozicijų konsultantas
	0,65

	0,65

	0,65

	0,65


	
	Kvalifikuotas darbininkas 
	
	
	
	

	
	Traktorininkas
	
	
	
	

	
	Kasininkas
	
	
	
	

	[bookmark: _Hlk153953039]1
	
	MMA

